title: قرآن
text: القرآن ولّا القرَان، اللي كيتسما تا القرآن الكريم، هو الكتاب المقدًس فالدين د الإسلام. بالنسبة ل لمسلمين، لقرآن هو لكلام ديال الله لي نزل على الرسول محمد، و لي فرقو على الناس كاملين. ف لإسلام تيتعتابر لقرآن هو آخر كتاب سماوي مورا الصحف د براهيم والزابور والتوارة و لإنجيل. تيآمنو لمسلمين بلي لقرآن معجزة ديال النبي محمد حيت تيتحدا ݣاع الناس باش يجيبو شي حاجة بحالو من الناحية د لبلاغة ولفصاحة.
  
  لقرآن هو أقدم كتاب مكتوب بالعربية، وتيتعتابر هو الساس د القواعد د العربية و البلاغة ديالها. فيه 114 سورة مقسومة ما بين مكية يعني نزلو ف مكة ومدنية يعني نزلو ف لمدينة لمنورة هاد جوج مدون لي موجودين دروك ف سعودية. بقا لوحي د لقرآن 23 عام كان النبي محمد تيعاود فيها كل شوية على لآيات الجداد. تجمع لقرآن مورا ما مات النبي من الصحابة اللي كانوا تابعينو، وهوما اللي نضمو الترتيب والسميات د لآيات اللي كانعرفو دابا.
  
   
  −
  −
  
  علاياش كيهضر 
  
  كيهضر القرآن على باش يخص يآمنو لمسلمين يعني لمعتقدات الإسلامية لي هيا وجود الله و يومت القيامة
  
  وكيعاود على الأنبيا ولقصص ديالهم ولقصة ديال النبي محمد وبعض لعبادات بحال الزكا و لأحدات التاريخية والصدقة و الصلاة.
  
  عيون لكلام
  
  شوف تا 
   لإعجاز لعلمي ف لقرآن
  
  لإسلام
  مقالة ب جودة مابيهاش (تصنيف د إحصائيات لمينحة د 2023)